SARL-NUUS - SONDAG 15 AUGUSTUS 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op `'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Louw du Plessis, ZR6ATZ, is skielik op Maandag 16 Augustus 2010 in die oud- 
erdom van 66 jaar oorlede. 


Senator Fransesco Oossiga, IlgFCG, is Dinsdag die 17e in Rome oorlede. Hy was 
eers Italiaanse minister van Binnelandse sake, later Eerste minister en van 1985 
tot 1992 President van Ttalië. 


Terwyl hy President was het hy `n stasie uit sy kantore bedryf. Hy was veral as 
DXer aktief en lid van die “CO Hall of fame”. 

Ons innige meegevoel aan die familie en vriende van die oorledenes. 

(POUSE) 

In die nuus vandag; 

ARRL/TAPR DIGITALE KOMMUNIKASIEKONFERENSIE 
SAT-NETWERK 

'N ANDER BLIK OP KLK-REGULASIES 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


ARRL/TAPR DIGITALE KOMMUNIKASIEKONFERENSIE 


Aanhangers van digitale kommunikasie maak gereed vir die 29ste jaarlikse Digi- 
tale Kommunikasiekonferensie (DKK) wat van 24 tot 26 September naby Port- 
land, Oregon, plaasvind. Die ARRL/TAPR DKK is n internasionale forum vir 
radioamateurs om te ontmoet, hulle werk te publiseer en nuwe idees en tegnieke 
bekend te maak. Aanbieders en ander teenwoordiges sal die geleentheid hê om 
idees uit te ruil en op datum te kom met onlangse ontwikkelings in 1. apparatuur 
vir die rekenaar/?. hardeware as alternatief vir ysterware en programmatuur, 
teorieë, eksperimentele resultate en praktiese toepassings. 


Die DKK is vir alle vlakke van tegniese ontwikkeling nie net vir die kundiges 
nie. Nie net is die driedaagse konferensie tegnies stimulerend nie, dit is n naweek 
van pret vir almal wat meer as n terloopse belangstelling in enige aspek van 
amateur digitale elektronika en kommunikasie het; inleidende sessies is oral in 
die konferensie geskeduleer om nuwe tegniese onderwerpe vir beide beginners en 
kundiges bekend te stel. 


Onderwerpe vir die DKK sluit in, maar is nie beperk tot: Sagteware Gede- 
fineerde Radio (SDR); Digitale Spraak (D-STAR, P25, WinDRM, FDMDV, 
GAGUO); Digitale Satellietkommunikasie; Globale Posisioneringstelsel (GPS); 
presiese tydsberekening; Outomatiese Posisie Rapporteringstelsel (APRS); 
kort boodskapuitruiling (n modus van APRS); Digitale Seinprosessering 
(DSP); HF digitale modusse; Internet interbedryfsmoontlikhede met amateur 
radionetwerke; spreispektrum; IEEE 802.11 en ander stelsels uitgesluit van 
lisensies maar aanpasbaar vir amateurradio; gebruik van TOP/IP-netwerking 
oor amateurradionette en individu na individu bedryf oor radionetwerke; Nood 
en Tuisland digitale kommunikasie verdedigingsrugsteun; gebruik van Linux in 
amateurradio; opdaterings van AX.25 en ander netwerkingsprotokolle. 


SAT-NETWERK 


SA AMSAT stel SAT-NETWERK bekend, n gereelde bespreking aangaande 
satelliete, geskoei op die INTEGNET-basis. Die eerste SAT-NETWERK se 
bespreking sal gaan oor die opsies vir die voorgestelde SA AMSAT-loonvrag. 
Dit sal op Sondag 29 Augustus om 19:30 oor die lug aangebied word. John 
Williseroft, ZSGEF, sal die onderwerp inlei met n aanbieding oor n imaginêre 
satelliet en sy multiloonvragte gebou op die rug van oopvousonpanele. Die 
idee is om n beeld vir sinvolle bespreking te skep. U word uitgenooi om aan 
die bespreking deel te neem. Met die guns van die SARL, sal SAT-NETWERK 
aangebied word deur dieselfde span as wat die Presidentsnet en Integnet hanteer, 
op n herhaler in die Kaapstad-gebied, die Oos-Kaapse herhalernetwerk, Durban 
en Gauteng. Marten, 4S6ZY, sal op 3 718 herlei en Chris, ZS6FCOS, sal Echolink 
en die oudio op die webwerf hanteer. 


SO6T7 FEITLIK OP n DAAGLIKS BASIS BESKIKBAAR 


SOG6T7 sal op feitlik n daaglikse basis oor Suid-Afrika beskikbaar wees. Die 
beskikbaarheid oor Suid-Afrika is ietwat beperk weens die huidige skedule 
vir die versending van beeld materiaal. Besonderhede is beskikbaar by 
wwWw.amsatsa.Org.za. 


WIE Sê KERSFEES KOM NET EEN KEER PER JAAR? 


Vir Fred Scheepers, ZS1FOS, het Kersfees vanjaar vroeg gekom toe hy by die 
Kaapse Radiotegnologie in Aksie 2010 die gelukkige wenner was van n verrass- 
ingspakkie wat geskenk was deur Kobus Conradie, ZS1K, van Let's Play Radio. 
Kobus het n Yaesu FTGOE, n draagbare send-ontvanger met tweeband wye 
ontvanger geskenk. Die radio met n waarde van R1 900 was een van vele pryse 
in die bywoningstrekking. Die bywoning van RTA kan dus meer as pret wees, 


dit kan winsgewend wees! Baie dankie aan Kobus en geluk aan Fred. 
'N ANDER BLIK OP KLK-REGULASIES 


Naby die einde van verlede jaar het die tegniese personeel van OKOSA die KLK- 
regulasies gefinaliseer en dit aan die OKOSA-Raad vir goedkeuring en publikasie 
in die Staatskoerant voorgelê. Voortvloeiend uit die bespreking by die SABS 
TOT73-komitee wat EMV-aangeleenthede hanteer, blyk dit dat werkgroep 6, wat 
oorspronklik EMV-aangeleenthede hanteer het, die geleentheid sal hê om weer 
die konsep onder oë te kry voordat dit weer aan die OKOSA-Raad voorgelê sal 
word. Die vertragings is veroorsaak deur veranderings in die OKOSA-Raad met 
die aftrede van die aangewese Raadslid. Die SARL is verteenwoordig op die 
TOT73 en ons verteenwoordiger is die sameroeper van werkgroep 6. Die huidige 
konsep, wat nie al die voorstelle van die SARL insluit nie, sluit redelike klousule 
aangaande onderhandeling in in gevalle waar steuring aan HF mag plaasvind in 
n gebied waar KLK gebruik word. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Daar is tans amper geen sigbare sonvlekke nie en die lopie van 56 dae se onon- 
derbroke sonvlekke kan dalk binnekort iets van die verlede wees. Die voorspelde 
effektiewe sonvlektelling vir die week gaan minder as 25 wees. 


20 m is die beste keuse vir DX gevolg deur 40 m. Gedurende die middae en 
tot na die son gesak het gaan die toestande na Indië goed wees. Gedurende 
sonsondergang gaan toestande na Europa goed wees. Kontakte met Australië 
en Nieu-Zeeland is met sonsopkoms op 20 m moontlik en ook op 40 m nadat 
die son gesak het. Kontakte met die VSA gaan uitdagend wees. Swak 15 m- 
openinge is na Brasilië en Suid-Amerika gedurende die middae moontlik. 


30 m kan vir die digitale en gelykgolfentoesiaste baie belonend wees met 
openinge na verskeie dele van die wêreld. 


Plaaslik is 40 m die beste keuse met 30 m wat goeie kontakte oor die langer 
afstande kan oplewer. Vroegoggend en laatmiddag en saans is 80 m die beste 
keuse, veral oor die korter afstande. 


Besoek gerus www.spaceweather.co.za vir meer inligting. 
DAGBOEK VAN GEBEURE 


21/22 Augustus Internasionale vuurtoringstasies op die lug; 24 Augustus 
Logstate vir Vrouedag JD-naelloop moet in wees na zsdbfn@Jnetactive.co.za; 29 
Augustus SATNET om 19:30 op die lug; 31 Augustus - Sluitingsdatum vir 
indiening van voorstelle vir die 2011-kompetisiehandboek. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror In- 
ternational wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 22:05 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur George, ZSONE, saamgestel is. 
Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 


